stanford-oval/wikipedia huggingface dataset:
Chris Ryan

Chris Ryan (s. 1961 Rowlands Gill, Tyne and Wear), oikealta nimeltään Colin Armstrong, on brittiläinen kirjailija, tv-esiintyjä ja entinen Special Air Servicen kersantti. Ryan nousi julkisuuteen sen jälkeen, kun hän onnistui ainoana Bravo Two Zero -ryhmän jäsenenä pakenemaan vihollisilta Persianlahden sodassa.[lähde? ]
Ryan on kirjoittanut useita teoksia, muun muassa The One That Got Away ja One Good Turn. Bravo Two Zero -ryhmän jäsenet, Mike Coburn ja kersantti Andy McNab, ovat kritisoineet The One That Got Away -teosta ja sanoneet sen antavan liian negatiivisen kuvan hypotermiaan kuolleesta kersantti Vince Phillipsistä.[lähde? ]
Aiheesta muualla

Virallinen kotisivu (englanniksi)
Chris Ryan Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chris Ryan
Käännös suomeksi
Carlos Marcello

| Carlos Marcello |
| --- | --- |

Henkilötiedot
Syntynyt: 6. helmikuuta 1910 Tunis, Ranskan Tunisia
Kuollut: 3. maaliskuuta 1993 (83 vuotta) Metairie, Louisiana, Yhdysvallat
Carlos Marcello (syntymänimeltään Calogero Minacore) (6. helmikuuta 1910 Tunis, Ranskan Tunisia – 3. maaliskuuta 1993 Metairie, Louisiana, Yhdysvallat) oli sisilialaistaustainen yhdysvaltalainen gangsteri, joka hallitsi Louisianan järjestäytynyttä rikollisuutta 1940-luvun lopulta 1980-luvun alkuun.
Rikollisura

Marcello syntyi Tunisiassa sisilialaiseen perheeseen, joka muutti Louisianaan vuonna 1911. Nuorena hän harjoitti katurikollisuutta New Orleansin Ranskalaiskortteleissa, pidätettiin isänsä ja veljensä kanssa pankkiryöstöstä vuonna 1929 ja vuodesta 1930 alkaen vietti viisi vuotta vankeudessa pahoinpitelyistä ja ryöstöistä tuomittuna. Vuonna 1938 hän oli vuoden vangittuna huumausainerikoksista. 1940-luvun lopulle tultaessa Marcello oli ottanut haltuunsa Louisianan laittomat uhkapelit, prostituution ja huumekaupan ja kohonnut New Orleansin mafian johtajaksi. Hän teki yhteistyötä muiden kaupunkien mafiosojen kanssa, ja laajensi New Orleansin rikollisjärjestön toimintaa Dallasiin ja Etelä-Floridaan, jossa hän työskenteli paikallisen mafiapomon Santo Trafficanten kanssa. Marcellolla oli Louisianan osavaltion ja New Orleansin kaupungin korruptoituneiden virkamiesten tuki. Häntä tutkineille viranomaisille Marcello väitti olevansa vain tomaattikauppias.
Vuonna 1966 Marcello istui kuusi kuukautta FBI-agentin pahoinpitelystä. Hän onnistui välttämään tuomioita seuraavat 15 vuotta, mutta tammikuussa 1982 hänet tuomittiin seitsemäksi vuodeksi vankeuteen ammattiyhdistystä koskeneessa korruptio- ja kiristysjutussa. Huhtikuussa 1982 Marcello sai lisäksi 10 vuotta vankeutta tuomarin lahjomisesta. Hänet vapautettiin vuonna 1989.
Kennedyn murhan salaliittoteoria

Vuonna 1959 Marcello kutsuttiin todistamaan järjestäytynyttä rikollisuutta käsittelevälle Yhdysvaltain senaatin McClellan-komitealle, johon kuuluivat senaattori John F. Kennedy ja lakimies Robert Kennedy. Marcello kieltäytyi todistamasta. Kennedyn noustua presidentiksi hän nimitti veljensä Yhdysvaltain oikeusministeriksi, joka vuonna 1961 karkotti Marcellon Guatemalaan. Marcello pääsi kuitenkin pian takaisin Yhdysvaltoihin, ja hänen asianajajansa saivat estettyä uuden karkotuksen.
Yhdysvaltain edustajainhuoneen salamurhakomitean päälakimies G. Robert Blakey väitti teoksessaan The Plot to Kill the President (1981), että Marcello järjesti vihaamansa Kennedyn salamurhan. Salaliittoteoriaa tukee Blakeyn mukaan murhasta epäillyn, New Orleansissa kesällä 1963 asuneen Lee Harvey Oswaldin murhanneen Jack Rubyn väitetyt mafiayhteydet. Salaliittoteorialla on kuitenkin paljon epäilijöitä.
Aiheesta muualla

Kuvia tai muita tiedostoja aiheesta Carlos Marcello Wikimedia Commonsissa
Charles Vandeweghe

Charles Vandeweghe (s. 14. lokakuuta 1982 Gent) on belgialainen maahockeypelaaja. Hän pelasi kuusi ottelua Pekingin olympialaisissa 2008, joissa Belgia sijoittui yhdeksänneksi. Samaan joukkueeseen kuului myös Charlesin veli Loic.
Bredvikin tuulivoimalaitos

| Bredvikin tuulivoimalaitos |
| --- | --- |
Valtio:  Suomi
Sijainti:  Eckerö
Koordinaatit:  60°10′55″N, 19°31′34″E
Sähköverkkoon:  2004 
Valmistunut:  2004 
Lopetettu:  2014 
Rakennuttaja:  JG Vind 
Omistaja:  JG Vind 
Voimalaitos
Tyyppi:  maatuulivoimalaitos
Korkeus:  10 m 
Tuulivoimala:  Vestas V29 
Kapasiteetti:  0,225 MW  
Vuosituotanto:  0,2–0,4 GWh 
 fiBredvikin tuulivoimalaitos 
Bredvikin tuulivoimalaitos oli Ahvenanmaalla Eckerön Bredvikissä sijainnut tuulivoimalaitos, jonka kapasiteetti oli 0,225 megawattia ja vuosituotanto oli noin 0,2–0,4 gigawattituntia. Voimalan oli rakentanut ja sen omisti yhtiö JG Vind.
Yleistä

Tuulivoimala sijaitsi Eckerön saaren lounaisrannikolla pienen Bredvikin rannikolla lähellä Skeppsvikin satamaa. Voimala sijaitsi noin 10 metrin korkeudella mpy.
VTT:n keräämässä tuulivoiman vuositilastoissa on tätä voimalaa aluksi kutsuttu tunnuksella Eckerö 2 ja myöhemmin erehdyksessä tunnuksella Mellanön. Oikea VTT:n tunnus olisi ollut Bredvik, mutta se annettiin erehdyksessä elokuussa 1995 perustetulle suuremmalle Mellanönin tuulivoimalaitokselle. Ahvenanmaalla annettiin kaikille voimalaitoksille vielä omat nimet, joka tässä tapauksessa oli Avenir.
Tuulivoimalaitos oli tanskalaisen Vestasin valmistama V29-mallia, jonka napakorkeus oli 35 metriä, tuuliturbiinin halkaisija 29 metriä, ja jonka kapasiteetti oli 225 kilowattia eli 0,225 megawattia.
Historiaa

Greger Tedenstam hankki tuulivoimalaitoksen käytettynä yhtiönsä JV Vindin kautta. Se pystytettiin Bredvikiin ja käynnistettiin heinäkuussa 2004. Huhtikuussa 2014 voimala kuitenkin purettiin osiinsa ja lähetettiin Alankomaihin huutokaupattavaksi eteenpäin. Voimala oli purettaessa käyttökunnossa, mutta ahvenanmaalaisen sähkötariffin loputtua voimala ei tuottanut enää edes huoltokulujaan.
Huomioita

↑  VTT:n tuulivoiman vuositilastossa on tuulivoimaloiden nimityksissä tapahtunut sekaannus kahden voimalan sijainnin suhteen. Bredvikin voimalaitos on VTT:n tilastoissa aloittanut elokuussa 1995 ja Mellanönin voimalaitos heinäkuussa 2004. Edellinen on VTT:n mukaan ÅVA:n perustama 500 kilowatin ja jälkimmäinen JG Vindin perustama 225 kilowatin voimalaitos. Kun Bredvikin ja Mellanönin nimet vaihdetaan keskenään, saadaan kaikki tiedot täsmäämään esimerkiksi lehtitietojen ja myös esimerkiksi The Wind Power- sivuston tietojen kanssa. Myöhemmin tieto on korjattu ilman huomautuksia.
Britannian roomalaisvalloitus

Britannian roomalaisvalloituksen muistomerkki Walmerin kaupungissa Kentissä.
Roomalainen komentaja Aulus Plautius aloitti Britannian valloituksen vuonna 43 keisari Claudiuksen käskystä. Valloituksen syynä oli osittain halu hävittää druidismi, osittain tarve tukea Britanniaan asettuneita roomalaisia kauppiaita ja osittain Claudiuksen tarve pönkittää asemaansa keisarina ja esiintyä triumfissa. Britit eivät kauan kyenneet vastustamaan roomalaisia legioonia, ja Britannia valloitettiin Thamesin pohjoispuolella oleviin alueisiin saakka. Ensimmäisenä kuvernöörinä vuosina 43–47 toimi Aulus Plautius. Häntä seurasi Publius Ostorius Scapula. Vuoteen 85 mennessä suurin osa Britanniaa oli saatu valloitettua osaksi Rooman valtakuntaa.
Chris Riddell

Chris Riddell vuonna 2009.
Chris Riddell (s. 1962) on brittiläinen lasten- ja nuortenkirjallisuuden kuvittaja. Hän on myös kirjoittanut nuortenkirjallisuutta ja tehnyt poliittisia pilapiirroksia The Observer -lehteen.
Chris Riddell on kuvittanut muun muassa Quentin Blaken, Michael Rosenin ja Neil Gaimanin teoksia sekä  Tarinoita Maan reunalta -sarjan.
Riddell sai vuonna 2015 Britannian lastenkirjallisuuden valtionpalkinnon (UK children's laureate). Vuoden 2019 alussa hän sai Brittiläisen imperiumin ritarikunnan arvonimen OBE.
Aiheesta muualla

Vesa Sisättö: Eksyksissä kammotusten metsässä. Helsingin Sanomat 2.1.2006.
Charles Tunnicliffe

Charles Frederick Tunnicliffe (1. joulukuuta 1901 – 7. helmikuuta 1979) oli englantilainen taidemaalari, joka erikoistui lintujen ja muiden eläinten maalaamiseen. Hän syntyi Langleyssa lähellä Macclesfieldiä. Taidemaalarin opiskelun hän aloitti Macclesfieldin taidekoulussa (Macclesfield School of Art) vuonna 1916. Samana vuonna hän sai stipendin Lontoossa sijaitsevaan Royal College of Art taideyliopistoon.
Tunnicliffesta tuli suosittu kirjojen kuvittaja.  Niissä hän maalasi usein Cheshiren maisemia ja luontoa Macclesfieldin ympäristössä. Myöhemmin hänestä tuli Royal Society for the Protection of Birds (RSPB) järjestön lehden Bird Notes kansilehden kuvittaja. Tämän lisäksi hän teki joulu- ja onnittelukortteja.
Chase

Chase voi tarkoittaa seuraavia:
Kaahari katkoviivalla (The Chase), yhdysvaltalainen elokuva
Chase, yhdysvaltalainen televisiosarja
JPMorgan Chase & Co, yhdysvaltalainen rahoitusalan suuryritys
Sukunimenä

Bill Chase (1934–1974), yhdysvaltalainen trumpetisti
Brooklyn Chase (s. 1985), yhdysvaltalainen pornonäyttelijä
Charley Chase (1893–1940), yhdysvaltalainen näyttelijä, käsikirjoittaja ja elokuvaohjaaja
Cheryl Chase (s. 1958), yhdysvaltalainen ääninäyttelijä
Chevy Chase (s. 1943), yhdysvaltalainen näyttelijä ja koomikko
Daveigh Chase (s. 1990), yhdysvaltalainen näyttelijä
David Chase (s. 1945), yhdysvaltalainen televisiokäsikirjoittaja, -tuottaja ja -ohjaaja
Elizabeth Chase (1950–2018), zimbabwelainen maahockeypelaaja ja olympiavoittaja
Ja'Marr Chase (s. 2000), yhdysvaltalainen amerikkalaisen jalkapallon pelaaja
James Hadley Chase (1906–1985), brittiläinen rikoskirjailija
John Chase (1906–1994), yhdysvaltalainen jääkiekkoilija
Kelly Chase (s. 1967), kanadalainen jääkiekkoilija
Martha Chase (1927–2003), yhdysvaltalainen geneetikko, toinen Hersheyn-Chasen kokeen tekijöistä
Qiana Chase (s. 1981), yhdysvaltalainen malli ja näyttelijä
Richard Trenton Chase (1950–1980), yhdysvaltalainen sarjamurhaaja
Salmon P. Chase (1808–1873), yhdysvaltalainen lakimies ja poliitikko
Tom Chase (s. 1965), yhdysvaltalainen pornonäyttelijä
William Merrit Chase (1849–1916), yhdysvaltalainen taidemaalari
Sukunimenä > Kuvitteellisia henkilöitä

Annabeth Chase, Rick Riordanin nuortenkirjasarjassa Percy Jackson
Magnus Chase, Rick Riordanin samannimisen fantasiakirjasarjan päähenkilö
Robert Chase, televisiosarjassa House
Charles Kingsley

| Charles Kingsley |
| --- | --- |
 Charles Kingsley Charles Watkinsin valokuvassa
Henkilötiedot
Syntynyt: 12. kesäkuuta 1819
Kuollut: 23. tammikuuta 1875 (55 vuotta)
Ammatti:  kirjailija, pappi
Uskonnollinen kanta:  anglikaani
Kirjailija
Pääteokset:  Alton Locke, tailor and poet (1849)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Charles Kingsley (12. kesäkuuta 1819 – 23. tammikuuta 1875) oli englantilainen kirjailija ja pappi. Hän oli kristillissosialistisen liikkeen johtomies Englannissa. Kingsley kuului Anglikaanisen kirkon vapaamieliseen ryhmään laveakirkollisuuteen (broad church). Hän tunsi kiinnostusta ajan sosiaalisia liikkeitä kohtaan ja pyrki sekä esitelmillä että kirjallisesti kohottamaan köyhälistön tilaa. Kingsley ja Frederick Denison Maurice olivat kristillisen sosialismin etevimmät edustajat Englannissa 1800-luvulla.
Ylempiin kansankerroksiin Kingsley levitti aatteitaan romaaneillaan, joista tunnetuin on Alton Locke, tailor and poet (1849). Sivistyshistorian alaa edustaa romaani Hypatia (1853, suom.), jossa kuvaillaan kristinuskon ja kuolevan antiikin traagista taistelua. Runoelmakokoelma Andromeda, and other poems (1858) sisältää englanninkielistä heksametrirunoutta. Vuodesta 1859 Kingsley oli uuden ajan historian professorina Cambridgen yliopistossa.
Kingsley veli oli kirjailija Henry Kingsley.
Adriano Cecionin karikatyyri, julkaistu Vanity Fairissa 1872.
Suomennetut teokset

Syvyydestä: sanoja murheellisille, suomentanut Pekka Brofeldt, WSOY 1904. (Otteita Kingsleyn kirjoituksista.)
Uroita: Kreikkalaisia sankaritaruja, suomentanut Aino Lehtonen. WSOY, 1904.
Hypatia eli uusia vihollisia vanhassa hahmossa, suomentanut O. E. Lampén. WSOY, 1908.
Vellamon lapset: satukertomus maalapsosille, suomentanut Lyyli Vihervaara. Karisto, 1931.
Länttä kohti, suomentanut Matti Kilpeläinen. WSOY, 1949.
Aiheesta muualla

Kuvia tai muita tiedostoja aiheesta Charles Kingsley Wikimedia Commonsissa
Vapaasti ladattavia Charles Kingsleyn e-kirjoja: Projekti Lönnrot ja Project Gutenberg
Charles M. Rice

| Charles M>  Rice |
| --- | --- |

Henkilötiedot
Koko nimi:  Charles Moen Rice
Syntynyt: 25. elokuuta 1952 (ikä 72) Sacramento, Kalifornia
Koulutus ja ura
Tutkinnot:  University of California, Davis, California Institute of Technology
Tutkimusalue:  lääketiede ja virologia
Palkinnot:  Lasker-DeBakey Clinical Medical Research Award -palkinto 2016,   fysiologian tai lääketieteen Nobel-palkinto 2020
Aiheesta muualla
Kotisivu
Charles Moen Rice (s. 25. elokuuta 1952 Sacramento, Kalifornia) on yhdysvaltalainen virologi, jonka pääasiallinen tutkimusalue on hepatiitti C -virus. Hän on virologian professori Rockefeller-yliopistossa New Yorkissa.
Rice on American Association for the Advancement of Science -työryhmän jäsen, kansallisen tiedeakatemian jäsen ja toimi American Virology Society -yhdistyksen puheenjohtajana vuosina 2002–2003. Hän sai 2016 Lasker-DeBakey Clinical Medical Research Award -palkinnon. Yhdessä Michael Houghtonin ja Harvey J. Alterin kanssa hänelle myönnettiin vuonna 2020 fysiologian tai lääketieteen Nobel-palkinto ”hepatiitti C -viruksen löytämisestä”.
Aiheesta muualla

Charles Moen Rice III Washington University in St. Louis. Viitattu 10.2.2021. (englanniksi)
| --- | --- |
1901–1925:  1901: Behring  1902: Ross  1903: Finsen  1904: Pavlov  1905: Koch  1906: Golgi, Ramón y Cajal  1907: Laveran  1908: Metšnikov, Ehrlich  1909: Kocher  1910: Kossel  1911: Gullstrand  1912: Carrel  1913: Richet 1914: Bárány  1919: Bordet  1920: Krogh  1922: Hill, Meyerhof  1923: Banting, Macleod 1924: Einthoven
1926–1950:  1926: Fibiger  1927: Wagner-Jauregg  1928: Nicolle  1929: Eijkman, Hopkins  1930: Landsteiner  1931: Warburg  1932: Sherrington, Adrian  1933: Morgan  1934: Whipple, Minot, Murphy  1935: Spemann  1936: Dale, Loewi  1937: Szent-Györgyi  1938: Heymans  1939: Domagk  1943: Dam, Doisy  1944: Erlanger, Gasser  1945: Fleming, Chain, Florey  1946: Muller  1947: C. Cori, G. Cori, Houssay  1948: Müller  1949: Hess, Moniz 1950: Kendall, Reichstein, Hench
1951–1975:  1951: Theiler  1952: Waksman  1953: Krebs, Lipmann  1954: Enders, Weller, Robbins  1955: Theorell  1956: Cournand, Forssmann, Richards  1957: Bovet  1958: Beadle, Tatum, Lederberg  1959: Ochoa, Kornberg  1960: Burnet, Medawar  1961: Békésy  1962: Crick, Watson, Wilkins  1963: Eccles, Hodgkin, Huxley  1964: Bloch, Lynen  1965: Jacob, Lwoff, Monod  1966: Rous, Huggins  1967: Granit, Hartline, Wald  1968: Holley, Khorana, Nirenberg  1969: Delbrück, Hershey, Luria  1970: Katz, Euler, Axelrod  1971: Sutherland  1972: Edelman, Porter  1973: Frisch, Lorenz, Tinbergen  1974: Claude, Duve, Palade  1975: Baltimore, Dulbecco, Temin
1976–2000:  1976: Blumberg, Gajdusek 1977: Guillemin, Schally, Yalow  1978: Arber, Nathans, Smith  1979: Cormack, Hounsfield  1980: Benacerraf, Dausset, Snell  1981: Sperry, Hubel, Wiesel  1982: Bergström, Samuelsson, Vane  1983: McClintock  1984: Jerne, Köhler, Milstein  1985: Brown, Goldstein  1986: Cohen, Levi-Montalcini  1987: Tonegawa  1988: Black, Elion, Hitchings  1989: Bishop, Varmus  1990: Murray, Thomas  1991: Neher, Sakmann  1992: Fischer, Krebs  1993: Roberts, Sharp  1994: Gilman, Rodbell  1995: Lewis, Nüsslein-Volhard, Wieschaus  1996: Doherty, Zinkernagel  1997: Prusiner  1998: Furchgott, Ignarro, Murad  1999: Blobel  2000: Carlsson, Greengard, Kandel
2001–:  2001: Hartwell, Hunt, Nurse  2002: Brenner, Horvitz, Sulston  2003: Lauterbur, Mansfield  2004: Axel, Buck  2005: Marshall, Warren 2006: Fire, Mello 2007: Capecchi, Evans, Smithies 2008: zur Hausen, Barré-Sinoussi, Montagnier 2009: Blackburn, Greider, Szostak 2010: Edwards 2011: Beutler, Hoffmann, Steinman 2012: Gurdon, Yamanaka 2013: Rothman, Schekman, Südhof 2014: O’Keefe, M.-B. Moser, E. Moser 2015: Campbell, Ōmura, Tu 2016: Ōsumi 2017: Hall, Rosbash, Young 2018: Allison, Honjo 2019: Kaelin, Ratcliffe, Semenza 2020: Alter, Houghton, Rice 2021: Julius, Patapoutian 2022: Pääbo 2023: Karikó, Weissman 2024: Ambros, Ruvkun
DOD Electronics

DOD Grunge Distortion -kitarasäröpedaali, joiden valmistus on lopetettu.
DOD Juice Box -ovedrive/booster -säröpedaali, joiden valmistus on myös lopetettu.
DOD Electronics yhdysvaltalaisen Harman International Industriesin tuotemerkki, joka valmistaa nykyisin lähinnä aktiivisia jakosuotimia, mutta on valmistanut myös paljon erilaisia kitara- ja bassoefektilaitteita, joista suurimman osan valmistus on lopetettu.
DOD-laitteita on valmistettu vuosina 1973 - 2008, ja vuodesta 2013 eteenpäin.
DOD-efektilaitteiden prototyyppejä.
Käännös suomeksi
Bouquemont

| Bouquemont |
| --- | --- |
 Kunnantalo
 vaakuna
 Bouquemont
 Koordinaatit: 48°59′30″N, 5°27′08″E 
Valtio:  Ranska
Alue:  Grand Est
Departementti:  Meuse
Arrondissementti:  Commercy
Pinta-ala:  
 – Kokonaispinta-ala:  7,49 km²
Väkiluku (2017):  111
Aikavyöhyke:  UTC+1
Postinumero:  55300
Suuntanumero(t):  55064
Infobox OKVirheellinen NIMI-arvo: 
Bouquemont on kunta Koillis-Ranskassa Meusen departementissa Grand Estin alueella. Kunnassa asui 111 asukasta vuonna 2017 ja sen pinta-ala on 7,49 neliökilometriä.
Bouquemontin väkiluku on kasvanut 18 asukkaalla vuodesta 2007, jolloin kunnassa asui 93 asukasta. Vuonna 2012 kunnan väkiluku oli 128, eli siellä asui 17 asukasta enemmän kuin vuoden 2017 väestönlaskennassa.
Kuvia

Katukuvaa
Kirkko
Tienvarsiristi
Katukuvaa
Aiheesta muualla

Kuvia tai muita tiedostoja aiheesta Bouquemont Wikimedia Commonsissa
Charles Vess

| Charles Vess |
| --- | --- |
 Charles Vess studiossaan vuonna 2013.
Henkilötiedot
Syntynyt: 10. kesäkuuta 1951 (ikä 73) Lynchburg, Virginia, Yhdysvallat
Taiteilija
Ala:  fantasiataiteilija, sarjakuvapiirtäjä ja kuvittaja
Aiheesta muualla
www.greenmanpress.com
Charles Dana Vess (s. 10. kesäkuuta 1951 Lynchburg, Virginia) on yhdysvaltalainen fantasiataiteilija, sarjakuvapiirtäjä ja kuvittaja. Hänen tyyliinsä on vaikuttanut merkittävästi muun muassa Alfons Muchan ja Arthur Rackhamin taide. Vess on tehnyt yhteistyötä muun muassa Neil Gaimanin, Charles de Lintin ja Jeff Smithin kanssa.
Vuonna 1974 Vess suoritti kuvataiteen kandidaatin tutkinnon Virginia Commonwealth Universitystä ja työskenteli animaation parissa ennen kuin muutti 1976 New Yorkiin ja ryhtyi freelance-kuvittajaksi. Hän on tehnyt töitä useille suurille sarjakuvakustantamoille, kuten Marvelille, Dark Horselle ja DC:lle.
Vessin ja Neil Gaimanin yhteistyö alkoi 1989, kun Vess kuvitti Books of Magic -tarinan ”The Land of Summer’s Twilight”. Pian sen jälkeen hän kuvitti Sandmanin jakson ”A Midsummer Night’s Dream”, joka on mukaelma Shakespearen samannimisestä näytelmästä. Se sai vuonna 1991 parhaan novellin World Fantasy Awardin ainoana sarjakuvana koskaan. Gaimanin ja Vessin voiton jälkeen palkinnon sääntöjä muutettiin niin, ettei sarjakuvia enää hyväksytty.
Vuonna 1998 ilmestyi Gaimanin saturomaani Tähtisumua, jota hän ja Vess olivat työstäneet jo neljän vuoden ajan – romaanin idean taivaalta pudonneesta tähtitytöstä Gaiman oli saanut itse asiassa jo 1991. Vess teki kirjan ensimmäiset kuvitukset jo ennen kuin käsikirjoitusta oli olemassa, kustantajan vakuuttamiseksi. Suomeksi Tähtisumua on julkaistu vain kuvittamattomana laitoksena. Vuoden 2007 elokuvaversion tekemisessä Vess ei ollut suoraan osallisena, eikä elokuvan visuaalinen ilme nojaakaan tiukasti hänen kuvituksiinsa.
Vuonna 2002 Vess kuvitti Jeff Smithin Rosen, Luupäiden spin-off-albumin, ja voitti työstään Eisner-palkinnon.
Vess poikkesi heinäkuussa 2008 Suomessa yhtenä Tampereella järjestetyn Finnconin kunniavieraista.
Brit Awards 2012

Vuoden 2012 Brit Awards -gaala pidettiin 21. helmikuuta 2012 järjestyksessään 32. kertaa. Tilaisuus järjestettiin Lontoon The O2 Arenalla toista kertaa. Sen juonsi  James Corden. Eniten ehdokkuuksia keräsivät Ed Sheeran (neljä ehdokkuutta), Adele ja Jessie J (kolme ehdokkuutta) sekä Bon Iver, Coldplay ja Florence and the Machine (kaksi ehdokkuutta).
Voittajat ja ehdokkaat

| Palkintosarjat briteille> Paras miesartisti | Palkintosarjat briteille> Paras naisartisti |
| --- | --- |
 Ed Sheeran James Blake  James Morrison  Noel Gallagher's High Flying Birds  Professor Green:  Adele Florence and the Machine  Jessie J  Kate Bush  Laura Marling
Paras tulokas: Paras yhtye
 Ed Sheeran Anna Calvi  Emeli Sandé  Jessie J  The Vaccines:  Coldplay Arctic Monkeys  Chase & Status  Elbow  Kasabian
Vuoden single: Vuoden albumi
 One Direction – ”What Makes You Beautiful” Adele – ”Someone Like You”  Ed Sheeran – ”The A Team”  Example – ”Changed the Way You Kiss Me”  Jessie J featuring B.o.B – ”Price Tag”  JLS featuring Dev – ”She Makes Me Wanna”  Military Wives/Gareth Malone – ”Wherever You Are”  Olly Murs featuring Rizzle Kicks – ”Heart Skips a Beat”  Pixie Lott – ”All About Tonight”  The Wanted – ”Glad You Came”:  Adele – 21 Florence and The Machine – Ceremonials  Coldplay – Mylo Xyloto  Ed Sheeran – +  PJ Harvey – Let England Shake
Kriitikoiden valinta: Paras tuottaja
 1. – Emeli Sandé 2. – Maverick Sabre  3. – Michael Kiwanuka:  Ethan Johns Paul Epworth  Flood
Kansainväliset palkintosarjat
Paras kansainvälinen miesartisti: Paras kansainvälinen naisartisti
 Bruno Mars Aloe Blacc  Bon Iver  David Guetta  Ryan Adams:  Rihanna Beyoncé  Björk  Feist  Lady Gaga
Paras kansainvälinen yhtye: Paras kansainvälinen tulokas
 Foo Fighters Fleet Foxes  Jay-Z ja Kanye West  Lady Antebellum  Maroon 5:  Lana Del Rey Aloe Blacc  Bon Iver  Foster The People  Nicki Minaj
Voittajat ja ehdokkaat > Merkittävä panostus musiikin saralla

Blur
Bristolin tuomiokirkko

| Bristolin tuomiokirkko |
| --- | --- |
 Länsipääty.
Sijainti:  Bristol
Koordinaatit:  51°27′06″N, 2°36′03″W
Seurakunta:  Bristolin hiippakunta, Englannin kirkko
Rakentamisvuosi:  1148
Tyylisuunta:  normannityyli gotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bristolin tuomiokirkko (engl. Cathedral Church of the Holy and Undivided Trinity) on tuomiokirkko Bristolissa Englannissa. Se oli aikoinaan luostarin kirkko, mutta kun Henrik VIII lakkautti luostarit, kirkosta tuli Bristolin piispan istuin ja uuden hiippakunnan tuomiokirkko.[lähde? ]
Historia

Aatelismies Robert Fitzharding perusti vuonna 1140 paikalla toimineelle augustiinilaisluostarille kirkon, josta on nykyään jäljellä vain rauniot.[lähde? ]
Kirkon kuori on 1300-luvulta, uusi laiva 1800-luvun loppupuolelta.
Uusgoottilaista tyyliä edustava uusi laiva rakennettiin George Edmund Streetin johdolla vuosina 1868–1877. Katedraaliin on haudattu piispa Joseph Butler.[lähde? ]
Bristolin tuomiokirkossa vihittiin Englannin kirkon ensimmäiset 32 naispappia vuonna 1994.
Aiheesta muualla

Kuvia tai muita tiedostoja aiheesta Bristolin tuomiokirkko Wikimedia Commonsissa
Virallinen sivusto
Cape Mayn piirikunta

Cape Mayn piirikunta (engl. Cape May County) on Yhdysvaltojen New Jerseyn osavaltiossa sijaitseva piirikunta. Sen väkiluku oli 95 263 vuonna 2020. Piirikunnan hallintokeskus on Cape May Court House ja piirikunnan suurin kunta on Lower Township. Piirikunta on perustettu 1692.
Aiheesta muualla

Kuvia tai muita tiedostoja aiheesta Cape Mayn piirikunta Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren